AIŠKINAMASIS RAŠTAS

Dėl savivaldybės turto nuomos be konkurso

1. Parengto tarybos sprendimo projekto tikslai ir uždaviniai:

Tikslas - išnuomoti be konkurso medicinos laboratorinių tyrimų **paslaugų teikimą** laimėjusiems tiekėjams paslaugų teikimo sutarties galiojimo laikotarpiui - 107,89 kv. m ploto patalpas poliklinikos pastate, esančiame Molėtų m., Graužinių g. 2. Pradinė 1 kv. m nuomos kaina – 2,00 eurai per mėnesį.

1. Siūlomos teisinio reguliavimo nuostatos:

 Sprendimu bus leidžiama, medicinos laboratorinių tyrimų **paslaugų teikimą** laimėjusiems tiekėjams, išnuomoti savivaldybės turtą be konkurso.

1. Laukiami rezultatai:

Patalpos bus išnuomotos, tinkamai prižiūrėtos ir naudojamos nurodytai veiklai vykdyti. Už nuomą bus gaunamos lėšos ir apskaitomos Molėtų r. pirminės sveikatos priežiūros biudžete.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Vadovaujantis Savivaldybės tarybos nustatytomis Nuompinigių už Savivaldybės ilgalaikio ir trumpalaikio materialiojo turto nuomą skaičiavimo taisyklėmis paskaičiuota pradinė 1 kv. m nuomos kaina – 0,81 euro. Administracijos siūloma 1 kv. m nuomos kaina – 2,00 eurai, nes šiuo metu Molėtų mieste nuomojamų patalpų 1 kv. m rinkos nuomos kaina yra apie 2-4 eurus. Rinkos kaina nustatyta žodinės apklausos būdu.

Molėtų r. pirminės sveikatos priežiūros centro (toliau – centras) turto pripažinimo nereikalingu arba netinkamu (negalimu) naudoti komisijos nereikalingo arba netinkamo (negalimo) naudoti nekilnojamojo turto ir kitų nekilnojamųjų daiktų apžiūros 2022 m. kovo 14 d. pažyma Nr. 1 turtas pripažintas nereikalingu centro veiklai ir pateiktas siūlymas direktoriui dėl turto naudojimo. Centro direktoriaus 2022 m. kovo 16 d. įsakymu Nr. VK/22-12 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu centro veiklai ir siūlymas Molėtų rajono savivaldybės tarybai nurodytą turtą išnuomoti be konkurso medicinos laboratorinių tyrimų **paslaugų teikimą** laimėjusiems tiekėjams paslaugų teikimo sutarties galiojimo laikotarpiui.